- Hindi News
- National
- शिकायतों में लापरवाही करने पर 200 से ज्यादा अधिकारी कर्मचारी हो चुके हैं सस्पेंड
शिकायतों में लापरवाही करने पर 200 से ज्यादा अधिकारी-कर्मचारी हो चुके हैं सस्पेंड
विधानसभा संवाददाता | चंडीगढ़
प्रदेशके लोगों से सीएम विंडो पर मिलने वाली शिकायतों को निबटाने में लापरवाही के कारण 200 से ज्यादा अधिकारी-कर्मचारियों को सस्पेंड किया है। जबकि पिछले एक साल में आई शिकायतों में से 90 फीसदी का निबटारा किया है। हैल्थ मिनिस्टर अनिल विज ने विधानसभा में प्रश्नकाल के दौरान विपक्ष के नेता अभय चौटाला की ओर से पूछे गए एक सवाल के जवाब में यह जानकारी दी। उन्होंने बताया कि सीएम विंडो पर अप्रैल 2015 से दिसंबर 2016 तक 2,57,953 शिकायतें प्राप्त हुई हैं। इनमें से मात्र 27,161 शिकायतें ही लम्बित है। बाकी सभी शिकायतों का निपटारा कर दिया गया है। उपमंडल स्तर पर सीएम विंडो का विस्तार 25 दिसंबर, 2016 से किया गया था। इससे पूर्व सीएम विंडो जिला मुख्यालय पर ही थी। इस समय कुल 71 उपमंडलों में से 68 उपमंडलों पर सीएम विंडो काम कर रही है। शेष 3 उपमंडलों फरीदाबाद, गुड़गांव और दादरी में यह सुविधा शीघ्र शुरू की जाएगी। सीएम विंडो के परिणाम अच्छे रहे हैं इसलिए इसको चालू रखा जाएगा। एक अन्य सवाल के जवाब में विज ने कहा कि मोती लाल स्पोटर्स स्कूल राई में बिजली उपकरण और स्पोटर्स किट्स की खरीद नियमानुसार हुई है। स्कूल द्वारा वही सामान खरीदा गया है, जिसकी वास्तविक डिमांड थी।
पंचकूला में डंपिंग ग्राउंड शिफ्ट करने के लिए कटेंगे पेड़
tgl_Latn sot_Latn hin_Deva hin_Deva awa_Deva hin_Deva awa_Deva